З народу мы…
З Народу выйшлі і ў Народ ж
Мы пойдзем поўны веры…
З народам пойдзем мы ўпярод,
Як верныя жаўнеры.
З Народам мы… Народ за нас…
Пад намі збройны коні…
Ах… годзі спаць!… Ісьці ўжо час…
Араць трэ‘ родны гоні.
Скарэй за плуг, хто жыў і дуж
Дзяры дзірван палетку…
Нясі сьвятло у цёмну глуш,
Дай брату шчасьця кветку.
З Народам мы!… Хто-ж проціў нас,
Хто йдзе супроць Народу,
Каму прамень надзеі згас,
Хто жджэ няшчасьця году—
Ах… проч ад нас… З Народам мы!
Бо дзеці мы Народу:
З Народам церпім мы адны
За Волю і Свабоду.

Вершы Францішка Грышкевіча
Творы 1926 года
Студэнская Думка